* **Թանգարանային և գրադարանային ոլորտների**

**նախագծեր և միջոցառումներ (այդ թվում՝ կրթական)**

ՀՀ կրթության, գիտության, մշակույթի և սպորտի նախարարության թանգարանային և գրադարանային ոլորտների քաղաքականությունը միտված է հայկական պատմամշակութային շարժական ժառանգության պահպանությանը և սերունդներին անխաթար փոխանցմանը, հանրահռչակմանը, արդյունավետ կառավարման ժամանակակից մոդելների ներդրմանը և սեփական ժառանգությանը հաղորդակցման մատչելիության համար նպաստավոր պայմանների ապահովմանը:

**Անվանակարգի մրցութային ծրագրի մասնակցության չափորոշիչներն են.**

* Հայկական պատմամշակութային ժառանգության նորովի ներկայացման հնարավորությունների ընդլայնում և արդիականացման նպաստում,
* Պատմամշակութային շարժական ժառանգության, տեսարժան վայրերի, հանրահռչակման և ցուցահանդեսների կազմակերպման բնագավառում ժամանակակից տեղեկատվական և տեխնոլոգիական միջոցների կիրառում,
* Թանգարանների և գրադարանների՝ որպես սոցիալ-կրթական տարածքների վերակազմակերպման նպաստավոր պայմանների ստեղծում և ուսումնակրթական բաղադրիչի առկայություն,
* Թանգարանների և գրադարանների հանրայնացմանը և այցելությունների աճի խթանմանն ուղղված բաղադրիչի առկայություն,
* Հայկական մշակույթի և արվեստի միջազգային ներկայացում և համագործակցության հնարավորությունների ընդլայնում,
* Սփյուռք-Հայաստան մշակութային կապի արդիականացում և ընդլայնում,
* Թանգարանային զբոսաշրջության զարգացման նպաստում,
* Կրթական և ներառականության բաղադրիչների առկայություն:

Նախարարությունը կարևորոմ է նաև հետևյալ ամենամյա ծրագրերի իրականացման համար ներկայացված նորարարական նախագծերը՝

Թանգարանների միջազգային օր (մայիս)

Եվրոպական ժառանգության օրեր (սեպտեմբեր)

Գրադարանավարի օր (հոկտեմբեր)

***Հետադարձ կապ***

Հայտաձևի լրացման, փաթեթի պատրաստման և մրցույթին առնչվող այլ հարցերով կարող եք կապ հաստատել հետևյալ հեռախոսահամարով՝

*Հեռ.՝ 011 51 63 10*

*Անուն, ազգանուն՝ Ժաննա Մանուկյան*